# Arianne Caoili

Arianne Caoili (Manila, 22 de desembre de 1986 - Erevan, 30 de març de 2020) fou una jugadora d'escacs australiana, d'origen filipí, posseïdora del títol de Mestre Internacional Femení (WIM). Va decidir deixar les Filipines i canviar la seva nacionalitat a l'australiana per tal de poder obtenir bons entrenadors per progressar en els escacs, i també patrocinadors. Morí arran de les ferides que patí en un accident de cotxe dues setmanes abans.
Tot i que es trobava inactiva des de l'agost de 2015, a la llista d'Elo de la FIDE de febrer de 2020 hi tenia un Elo de 2.137 punts, cosa que en feia la jugadora número 155 d'Austràlia. El seu màxim Elo va ser de 2.309 punts, a la llista d'octubre de 2002 (posició 6.345 al rànquing mundial).

## Resultats destacats en competició

Caoili va començar a jugar als escacs als sis anys. El 2002, va assolir un Elo superior a 2300 punts a la llista FIDE, però no el va incrementar atès que va decidir deixar temporalment els escacs per dedicar-se als estudis. Malgrat això, es manté com la millor jugadora australiana, i va participar amb la seva selecció nacional a l'olimpíada d'escacs de 2008 a Dresden.

### Partides destacades

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
A l'Obert de Màlaga, el 2000, moment en què Caoili tenia 13 anys, es va enfrontar al GM rus Vladímir Iepixin, qui, amb un Elo de 2667, era llavors un dels millors jugadors mundials. En la posició del diagrama de la dreta, n'Epishin va fer 37...Dxd4?? comptant amb 38.Dxd4 Ce2+ però va haver d'abandonar després de 38.Cf5+

## Vida privada i activitats mediàtiques

El juny de 2006 el GM britànic Danny Gormally va donar un cop de puny al GM armeni Levon Aronian en una discoteca a Torí durant l'olimpíada d'escacs. Gormally es va posar, aparentment, gelós en veure Aronian ballant amb Caoili.
Des de desembre de 2009, Caoili tenia una relació sentimental amb Aronian, i s'hi va casar el 2017. Van ser cònjuges fins a la mort d'ella, el 2020.

### Dancing with the Stars

Caoili fou una de les ballarines famoses a la cinquena temporada del programa australià Dancing with the Stars, on hi fou convidada després d'haver assolit notorietat a causa de l'incident entre Danny Gormally i Levon Aronian. La seva parella professional de ball era Carmelo Pizzino, i fou finalista al programa, rere Anthony Koutoufides.

## Referències

* ↑ «Fitxa de Caoili, Arianne». FIDE. [Consulta: 12 abril 2011].
* 1 2 3 «Nota biogràfica d'Arianne Caoili» (en anglès). Chessgames.com. [Consulta: 15 abril 2011].
* ↑ «Chess Prodigy Caoli Threatens to Relinquish Citizenship» (en anglès). Inquirer News Service, 14 d'abril de 2001. goddesschess.com. Arxivat de l'original el 17 de desembre 2010. [Consulta: 16 abril 2011].
* ↑ Ghazanchyan, Siranush «Levon Aronian's wife Arianne Caoili dies days after road accident». Public Radio of Armenia, 31-03-2020 [Consulta: 1r abril 2020].
* ↑ «"Rànquing d'escaquistes femenines per federació: Austràlia"» (en anglès). lloc web de la FIDE. [Consulta: 14 febrer 2020].
* ↑ Posició al rànquing mundial i evolució Elo d'Arianne Caoili «benoni.de» (en alemany). Arxivat de l'original el 2014-01-08. [Consulta: 3 maig 2011].
* ↑ Epishin - Caoili, Màlaga 2000, 0-1
* ↑ Kalina, Paula «Champ has all the right moves». Herald Sun, 21-09-2006 [Consulta: 15 abril 2011].
* ↑ «Chess queen's new move». The Sunday Telegraph, 12-09-2006 [Consulta: 15 abril 2011]. «Còpia arxivada». Arxivat de l'original el 2012-12-30. [Consulta: 7 abril 2023].
* ↑ «Party Time at the Chess Olympiad». , 12-06-2006 [Consulta: 15 abril 2011].
* 1 2 «Famosa de golpe: Arianna Caoili» (en castellà). chessbase, 2007. [Consulta: 16 abril 2011].
* ↑ Jan Newton. «The Tussle in Turin!» (en anglès). goddesschess.com, 10-06-2006. Arxivat de l'original el 17 de desembre 2010. [Consulta: 16 abril 2011].
* ↑ Prospect Magazine: The lion and the tiger Arxivat 2012-02-23 a Wayback Machine., 18 Nov 2009
* ↑ «Falleció Arianne Caoili, esposa de Levon Aronian». Ajedrez de estilo, 30-03-2020 [Consulta: 24 abril 2020]. Arxivat 15 August 2020$^{[Datemismatch]}$ a Wayback Machine. «Còpia arxivada». Arxivat de l'original el 2020-08-15. [Consulta: 24 abril 2020].

## Enllaços externs

* Estimació Elo d'Arianne Caoili a «chessmetrics.com». [Consulta: 15 abril 2011]. (anglès)